Bayi. Eligama kusatshiwoyo ukutiwa na- namhla, e-Location kuseMaxambeni,lasusela kuhlobo ebezilulo izindlu zakona. Wanga akeva umfo wase Bayi wadukisa. Kunjani nambla? Akungedluli emnyango endlwini yomhlobo wako uba yeyomlungu! Kuko amadoda ake izindlu ze £30 ne £40 kude kuse kwi £60. Amanye amise ivenkile. Lamadoda ke apuma ko ngqu pantsi—nanko ke ekunyuka. Akuko nto yimbi na ? Kaukangele ukuhluma kwe Tempile yase Bayi. Kangela i-Benefit Society yakona—Kangela i-Cricket Club yakona (mabadunyiswe abalufaneleyo udunyiswo.)

Emveni kokuba lamazwi sendiwabalile ndive ukuba bekuko intlanganiso e-Bayi. Lentlanganiso ibiyeyokubonisana amatuba afanelekileyo abafanele ukuhlala nokuhlale- lana ngawo abantsundu, nokukalimela konke okucaseneyo nencubeko. Ukubonisana, nokululekana kuzo zonke izinto zokunyusa intlanga, yindawo yokuvuyelwa ngabo bonke abalutandayo uhlanga oluntsundu. Lelinye *Ibanga* ke elo.

INTETO KA DR. HOLUB.

U-Dr. Holub, yenye yalamadoda aman’ ukuhamba hamba kweli lase Africa, efuna ukubona ukuma kwelizwe, nentlalo yezizwe zalo, ukuze babikele amakowabo ngobunya- ma ezikubo. Ngoku keusahambele pesheya kolwandle, apo aye kushicilela incwadi ebali- sa ngezinto akade ezibona. Kwintlanganiso yamadoda atile abekuyo, uxele ngohambo lwake. Ute Abatlapin, abantu aqala wafika kubo, sisizwe esinxila kunene, ngangokuba ngomnyaka we 1873 ne 1874, wafika kwenye indawo besifa yindlala, bede batengisa ne- ngubo zokulala ukuba bufumane utywala. U-Kama, inkosi ya Bamangwati, yiyona nkosi idlule ezinye ngokulunga, nokuba ze- zingentla, nokuba zezingezantsi kweZambesi. Uyazama ngako konke anako, ukuwatshaba- lalisa amasiko obuhedeni pakati kwabantu bake. Akayi vumeli kanye ibrandi.

U-Sepopo, inkosi ya Marutse, akafumane abavumele abawela i-Zambesi. Uke atande ukusiva isizwe somntu ofuna ukuwela. Aka- vumeli nabani wase Matebeleni ukuba angene emhlabeni wake. Amatebele sisizwe sa- bapangi namabada, into ezihamba zisonaka- lisaimiziyabanye abantu. Ukuba ebena Mate- bele amakulu mahlanu, ebe ngayi ngenayo i-Africa ade aye kubuya pakati, kuba wona azalana nama Zulu. Kodwa kungafuneka ukuba ahambe esilwa ; kanti ukuba uhamba nabantu abazalana na Besutu, akangenziwe ni bani. U-Stanley, lento wacaswa kangaka, kwakukuba wayebamba nabantu abaziwayo ukuba bangabazingeli bamakoboka. Wabamba ngoko u-Stanley epalaza igazi.

Yena (u-Holub) utande ukuhamba nabafo boxolo, ehambe ngalo apo acande kona, atete kakuhle nabantu. Enye into angazanga ayivume, kukubapa utywala abantu acande kubo. Bati ukuba bake babupiwa, benze inkatazo engapeliyo ; kanti ukuba ababufu- mananga, bobuye baxole. Inkosi yama Ma- matse, ite angahamba emhlabeni wayo ukuba uya kuxela u-Monare (Livingstone), ahla- nganise intlobo zezityalo, aqonde ukuhlala kwabantu, angabulali zinyamakazi.—*Cape Paper.*

MADAGASCAR.

Ilanga libonakala ngati lisibalele ngobu. ngcwalisa esi siqiti. Obuya bunyama bukulu basemikweni, bukade busigubungele bu- gxotiwe lukanyo oluqaqambileyo. Ibona- kala lento kwesi siqendu sisicapule kwi *Christian Herald.*

“ Oyena mpakati uyintloko e-Madagascar usand’ukuti kutsha nje ese ntlanganisweni atete lamazwi:—Ndiyanixelela manene na- manenekazi, ngumnqweno wokumkanikazi, ngumnqweno wompakati oyena uyintloko, ukuba abantu bakowetu bamazi u-Yesu Kristu, nosindiso lwake. Ngexesha lembandezelo okuya bekufuneka amakristu etandazela ngasese, bendiweva ekala ku Tixo esiti “ lyakubako ninina kweli lizwe ikumkanikazi eya kukonza u-Tixo?” Uyivile u-Tixo imitandazo yabo, niyabona ngoku uku- mkanikazi wetu ukonza u-Tixo, uligxumeke kuye ikomkulu lake, uyabazama abantu bake ukuba bafune usindiso ngo Kristu. Kona apa pantsi komtunzi wayo lendawo sibutene kuyo, kwakuko intombazana ekweziwa nayo kuvelwa e-Lazaina, yaza yagwetywa ukuba iposwe eweni. Ite yakufika kulondawo yadanduluka yati ‘ ndeyeliseleni kuba ndingoka Kristu.’ Ubawo wayefuna ukuyisindisa, wadanduluka yena wati ‘ Kani- me, lomntu sihiba.’ Noko ubawo wayenxa- mele ukuyi nceda, ayivumanga intombazana ukutinteleka kulento iyitetayo, izixela ukuba isicakakazi sika Tixo.”

Kanitelekise lendawo ixeliweyo nge *Mada- gascar,* noku kulandelayo, esitemba ukuba akuyiyo nyaniso.

Iti *-Natal Mercury* u-Mr. J. Dunn usele- vakalisile kubafundisi abanezikolo elizweni lake, naku Mr. Oustebrow umqali we Tshawe, ukuba yena akasayi kuvumela mfundisi, uku- ba ake kwelozwe ayinkosi kulo.

OWABULAWAYO E-ALICE (E-DIKENI.)

Sekuzinyanga ebulewe u-Mr. Scott, obengumtengeli e-Alice, waza umbulali akaziwa.

Kusand’ ukubanjwa omnye kusitiwa nguye umbulali walomlungu. Ubanjwe ngasendlwini yake e-Bayi ngamapolisa ase Alice, laza latetwa elo tyala yi

INGOZI KWA LOLIWE—E-RINI.

Izolo kusasa ngomhla we 9 ku September, kuhle into embi kunene apa kwi Station sika Loliwe (Rail­way Station). Kuqubeke uloliwe. Inqwelo ezine zona zitiwe tyum tyum, tu, ezintatu zonakele kakulu

 ISIGIDIMI SAMAXOSA, NOVEMBER 1, 1879. 4

Mantyi yakona. Kwavakala ukuba lomntu ngu Pefile igama lake, wanikwa ityala lokuba ubulele u-Mr. Scott wase Alice.

U-Yelani—ingqina lokuqala, akuba efungisiwe, wati,—Ndimazela kwakudala lombanjwa u-Pefile. kwa no Mr. Scott bendimazi. Ndivile ukuba ububile. Andimbonanga, ndive ngamapolisa. Bekusitiwa uhlatywe ngomkonto nokuba kungemela. Umbanjwa, nam, besihleli sixekweni sinye, e-Ncera, kufupi ne Alice. U-Scott ubulewe ebusuku. Bendise kaya. Ndimbonile umbanjwa ukugoduka kwake ngom Gqibelo; andibonanga gazi ezingutyeni zake. Pambi koku kubulawa ndabona ixambana le swekile emhlope endlwini yombanjwa. Ibifana ne swekile ebendike ndiyibone evenkileni ka Scott. Ndaka ndahlala kona. Andizanga ndimve umntu ombuleleyo u-Scott. Elinye Idindala lake landibonisa intonga elayi fumanayo evenkileni ka Scott. Ndahle ndayazi ukuba yeyombanjwa. Ndikade ndiyibona. Umbanjwa ebe nezikali endlwini; ndingazazi ke ndazibona. Ndiyamazi umkwe wake umbanjwa. Ndeva kusitiwa ngabo bobabini abambuleleyo u-Scott. Ndakolwa, ngenxa ye swekile endiyibonileyo. Babe vuma noku vuma ububa bambulele. Ndaziva ezi zinto selenenyanga efile u-Scott. Kwakumanxa u-William Johra ebeke wabanjelwa lento, wabuya wayekwa. Ndite, “ wenze into embi ukuba umyeke omnye abanjelwe elako ityala.” Ndifike apa ngo Mvulo. Andizange ndixelele mntu kwa nama Polisa ukuba umbanjwa ulivumile elityala. Akasiso isihlobo sam. Ngumkwe wake angumntana wodade wetu. Ndiyafunga, ndiqinisela, ukuba bobabini bebelivumile elityala. Bandixelela ukuba u-Scott ubafumene bene swekile leyo, baza bambulala, eyardini apo. Batshilo ukuti u-Scott ubabambile. Umbanjwa ute, “U-Scott ndimhlabile ngomkonto, ndaza ndabaleka. U-Scott ufike xa bapumayo. Andazi mntu wumbi uyaziyo lento. Umfazi nabantwana bayazi nge swekile leyo.”

Umbanjwa watunyelwa e-Alice.

Kuvakala ukuba upulukile kuma Polisa endleleni —wabaleka—enanamhla akakafunyanwa.

EZASE NATAL.

U-Mr. Mington, isoldati ekutetwa ityala lalo e- Maritzburg, kutiwa labulala umbanjwa outsundu e-Helpmakaar.

Kuko amasoldati awayese Rorkes Drift (Emzimvu- bu) ati kwati kwa kugqitywa ukuliwa asala engasenazingubo. Asuke atabata inxowa ezi kugalelwa kuzo umbona, avula umnxuma emazantsi enxowa ukwenzela intloko, nasemacaleni ukwenzela ingalo. Kute kwakuhamba ixesha benxiba inxowa, zada zaqeleka kubo.— *Standard and Mail.*

Upondo lwe Ndlovu olwatunyelwa ngu Cetywayo ku Lord Chelmsford, esenzela ukuqondisa ngalo ukuba utanda uxolo, luye lwafika pesheya, e-London, Asilulo nopondo ukuba lukulu, ngobude luzinyawo ezisixenxe. Ngobuhle luyazikupa zonke impondo ze Ndlovu ezike zifike kwelozwe, emasibe eso silo lwalumile kuso, sasisikulu ngokungumangaliso. Kutiwa olo pondo lwe Ndlovu kuza kuboniswa ngalo e-South Kensington, kwanjengokuba kwenjiwanjalo ngesihlalo sika Kumkani u-Dahomey, ne sambrela sika Theodore.